En herboende russer sidder for tiden på anklagebænken i retten i Aalborg tiltalt for at have spioneret mod den nordjyske virksomhed SerEnergy, hvor han i en periode var ansat. SerEnergy arbejder med at finde grønne løsninger på brændselsudfordringerne. Spørgsmålet er om Danmarks førerposition inden for fremtidens grønne teknologier er truet af spioner. Lyt til Fokus som podcast: Det nordjyske folketingsmedlem for Venstre, Preben Bang Henriksen, der er medlem af retsudvalget og desuden ny formand for Kontroludvalget, der står for kontrollen af de danske efterretningstjenester, tror også på baggrund af sagen mod SerEnergy, at der foregår langt mere spionage mod danske virksomheder, end vi forestiller os. - Jeg må sige, at jeg synes, det er rystende. For umiddelbart tror jeg, at de fleste af os tænker på industrispionage, som noget, der foregår i store virksomheder som Novo og Novozymes og så videre, og her oplever vi altså, at selv  mindre, men meget specialiserede virksomheder øjensynligt – der er jo ikke faldet dom – kan have været udsat for regulær industrispionage. Det er lidt rystende og fortæller jo altså også bare, at der er mange flere virksomheder, der skal passe på, end de egentlig går rundt og tror i dag, siger Preben Bang Henriksen. I juli 2020 blev den 35-årige russiske mand i hemmelighed anholdt, da han var ude for at stille p-skiven i sin bil under et besøg på Bakken. Siden har manden været varetægtsfængslet, og sagen føres nu for lukkede føre ved retten i Aalborg. - Jeg må sige, at jeg synes, det er rystende. For umiddelbart tror jeg, at de fleste af os tænker på industrispionage, som noget, der foregår i store virksomheder som Novo og Novozymes og så videre, og her oplever vi altså, at selv  mindre, men meget specialiserede virksomheder øjensynligt – der er jo ikke faldet dom – kan have været udsat for regulær industrispionage. Det er lidt rystende og fortæller jo altså også bare, at der er mange flere virksomheder, der skal passe på, end de egentlig går rundt og tror i dag, siger Preben Bang Henriksen. Spionage kan ramme alle André Ken Jakobsson er siger at der bliver spioneret mere og i højere grad, end vi ved og end virksomhederne måske er klar over – og i virkeligheden også mere, end hvad vores efterretningstjenester fortæller os om. Og det er ikke overraskende, at det ikke kun er de største virksomheder, der bliver ramt. - Det er jo lidt ligegyldigt hvor de her teknologier, hvor den gode ide, hvor den næste store indtjeningskilde den bliver fundet på henne. Det kan lige så vel være i Støvring, som det kan være i Sillicon Valley, og derfor er man udsat, hvis man arbejder med nogle af de her særligt avancerede teknologier. Hvis man har mulighed for at være markedsledende, og i det hele taget hvis man har mulighed for at udmærke sig på en eller anden måde og forsker i for eksempel nogle helt grundlæggende områder som kan bruges til for eksempel energiteknologi, siger André Ken Jakobsson. Se mere om den stigende industrispionage i Fokus mandag kl. 19:50 på TV2 Nord SALTO, i vores app eller lige her: Og se mere om sagen mod den russiske ansatte i SerEnergy i dokumentaren 'Den russiske spion i Aalborg' tirsdag kl. 19:50 på TV2 Nord SALTO eller allerede nu i vores app eller lige her:
Med danske og nordjyske virksomheders stærke position i forhold til at finde nye løsninger på nogle af de globale problemer, skal virksomhederne forberede sig på, at de kan blive udsat for industrispionage fra fremmede magter. Sådan lyder den overordnede melding i TV2 Nords debatmagasin Fokus fra forsker André Ken Jakobsson, der på Syddansk Universitet forsker i internationale forhold og spionage.